DA    DA 
 
 
 EUROPA -
KOMMISSIONEN   
Bruxelles, den 17.3.2016  
COM(2016) 151 final  
  
RAPPORT FRA KOMMISSIONEN TIL EUROPA -PARLAMENTET OG RÅDET  
om bæredygtig anvendelse af biocider i henhold til artikel 18 i Europa -Parlamentets og 
Rådets forordning (EU) nr. 528/2012 om tilgængeliggørelse på markedet og anvendelse 
af biocidholdige produkter  
(EØS -relevant tekst)   
 
 Indholdsfortegnelse  
1. INDLEDNING  ................................ ................................ ................................ ............  1 
1.1. Forordningen om biocidholdige produkter (BPR)  ................................ ............  1 
1.2. Bæredygtig anvendelse ................................ ................................ ......................  2 
1.3. Formålet med rapporten  ................................ ................................ ....................  2 
2. HVORDAN BIDRAGER BPR  TIL EN BÆREDYGTIG AN VENDELSE AF 
BIOCIDER?  ................................ ................................ ................................ ................  3 
2.1. Fremme af bedste praksis med henblik på reduktion af anvendelsen af 
biocidholdige produkter  ................................ ................................ ....................  3 
2.1.1.  Fremlæggelse af bedste praksis i forbindelse med godkendelse af 
produkter eller stoffer  ................................ ................................ ..........  3 
2.2. Effektive tilgange til overvågning af anvendelsen af biocidholdige 
produkter  ................................ ................................ ................................ ...........  4 
2.3. Principper om integreret skadedyrskontrol og anvendelsen af biocidholdige 
produkter — bedste praksis  ................................ ................................ ...............  5 
2.3.1.  Kodekser for bedste praksis  ................................ ................................  5 
2.3.2.  HACCP  ................................ ................................ ................................  5 
2.3.3.  Standarder og certificering  ................................ ................................ .. 5 
2.4. Risici på bestemte steder, såsom skoler, arbejdspladser, børnehaver osv.  ........  6 
2.4.1.  Situationen på nuværende tidspunkt ................................ ....................  6 
2.4.2.  Udbredelse af information  ................................ ................................ ... 7 
2.5. Hvilken rolle spiller en forbedret funktion af det udstyr, der anvendes ved 
brug af biocidholdige produkter?  ................................ ................................ ...... 7 
3. VÆRKTØJER, DER KAN S TIMULERE INNOVATION OG FREMME 
BÆREDYGTIG ANVENDELS E ................................ ................................ ...............  8 
3.1. Udelukkelse, substitution og sammenlignende vurdering  ................................ . 8 
3.2. Mærkningsordninger  ................................ ................................ .........................  8 
3.2.1.  Forordningen om EU -miljømærket  ................................ .....................  8 
3.2.2.  Brancheinitiativer  ................................ ................................ ................  9 
3.3. De bedste tilgængelige teknikker i henhold til direktiv 2010/75/EU om 
industrielle emissioner  ................................ ................................ .......................  9 
4. KONKLUSIONER  ................................ ................................ ................................ .... 10 
 
 
1 
 1. INDLEDNING  
1.1. Forordningen om biocidholdige produkter (BPR)  
Europa -Parlamentets og Rådets forordning (EU) nr.  528/2012 af 22.  maj 20121 om 
tilgængeliggørelse på markedet og anvendelse af biocidholdige produkter (i det 
følgende benævnt "BPR") regulerer tilgængeliggørelse på markedet og anvendelse 
af biocidholdige produkter. BPR ophævede direktiv 98/8/EF2 (i det følgende 
benævnt "BPD"), og den har fundet anvendelse siden den 1. september 2013.  
Biocidholdige produkter såsom desinfektionsmidler, træbeskyttelsesmidler, 
insekticider, insektafskrækningsmidler eller rodenticider, er en familie af produkter, 
som har til formål at ødelægge eller bek æmpe skadelige eller uønskede organismer 
(f.eks. virus, bakterier, svampe, insekter eller hvirveldyr), der har en skadelig 
indvirkning på miljøet, på dyr eller på mennesker, deres aktiviteter eller de 
produkter, som de anvender eller producerer. Biocidhold ige produkter anvendes på 
en lang række forskellige måder af både industrielle og erhvervsmæssige brugere 
samt af offentligheden i almindelighed.  
Formålet med BPR er  at forbedre det indre markeds funktion og samtidig sikre et 
højt niveau af beskyttelse af menneskers sundhed, dyrs sundhed og miljøet.  
Godkendelsesordningen for biocidholdige produkter er baseret på en 
fremgangsmåde i to trin.  
Først skal det aktivstof, de r er ansvarligt for biocidvirkningen, godkendes på EU -
plan efter en vurdering af dets farlige egenskaber og mulige risici.  
Derefter skal alle biocidholdige produkter godkendes på EU -plan eller på nationalt 
plan.  
Hvad angår aktivstoffer, der allerede var på  markedet, da BPD trådte i kraft, er den 
omvendte tilgang imidlertid omvendt. I BPD er der fastsat en overgangsperiode for 
vurderingen af disse aktivstoffer, i hvilken biocidholdige produkter, der indeholder 
disse aktivstoffer, stadig kan markedsføres i ov erensstemmelse med 
medlemsstaternes nationale praksis.  
Det er vigtigt at understrege, at på trods af de risici, der er forbundet med 
anvendelsen af biocidholdige produkter, spiller de en vigtig rolle i EU -borgernes 
dagligdag. F.eks. er insekticider og desi nfektionsmidler af afgørende betydning for 
folkesundheden ved at medvirke til at bekæmpe vektorbårne sygdomme (såsom 
malaria, denguefeber, chikungunya og zika), fødevarebårne sygdomme (såsom 
salmonellose og listeriose) eller hospitalserhvervede infektioner  (såsom MRSA). 
Biocidholdige produkter anvendes også i udstrakt grad i materialer, såsom plastic, 
maling, tekstiler, træ osv., for at beskytte disse materialer mod nedbrydning 
forårsaget af mikrober, svampe eller insekter.  
                                                 
1  Europa -Parlamentets og Rådets forordning (EU) nr. 528/2012 af 22. maj 2012 om tilgængeliggørelse på 
markedet og anvendelse af biocidholdige produkter , EØS -relevant tekst - EUT L 167 af 27.6.2012, s. 1 -
123. 
2  Europa -Parlamentets og Rådets direktiv 98/8/EF af 16. februar 1998 om markedsføring af biocidholdige 
produkter  - EFT L 123 af 24.4.1998, s. 1 -63. 
 
2 Det kræver væsentlige investerin ger for virksomheder, der markedsfører 
biocidholdige produkter, at leve op til dette samfundskrav, navnlig at tilvejebringe 
de data, der kræves for at bevise, at deres produkter er sikre og effektive.  
Som ovenfor nævnt anvendes biocidholdige produkter i ma nge og meget forskellige 
sektorer3. Dette giver mange udfordringer, især hvad angår kommunikation med og 
bevidstgørelse af slutbrugere og interessenter.  
1.2. Bæredygtig anvendelse  
Bæredygtig anvendelse kan for biocidholdige produkter defineres som målet om at 
nedbringe risiciene og virkningerne af anvendelsen af biocidholdige produkter på 
menneskers sundhed, dyrs sundhed og miljøet og fremme anvendelsen af integreret 
skadedyrskontrol og af alternative metoder eller teknikker, såsom ikkekemiske 
alternativer til b iocidholdige produkter.  
Det bør imidlertid bemærkes, at biocidholdige produkter også er vigtige redskaber 
til beskyttelse af menneskers sundhed, dyrs sundhed og miljøet, og at ikkekemiske 
alternativer muligvis ikke altid er effektive, praktiske eller endo g til rådighed. 
Strategier for bæredygtig anvendelse skal derfor også sikre, at der fortsat er 
tilstrækkelige biocidholdige produkter til rådighed til at nå disse mål.  
1.3. Formålet med rapporten  
I artikel  18 i BPR fastsættes det, at Kommissionen på grundlag a f de erfaringer, der 
er gjort med anvendelsen af forordningen om biocidholdige produkter, skal 
forelægge Rådet og Europa -Parlamentet en rapport om, hvordan BPR bidrager til en 
bæredygtig anvendelse af biocidholdige produkter. Denne rapport omfatter også 
overvejelser om behovet for at indføre supplerende foranstaltninger, navnlig for 
erhvervsmæssige brugere, med henblik på at reducere risiciene for menneskers 
sundhed, dyrs sundhed og miljøet ved biocidholdige produkter.  
 
I samme artikel fastlægges elementer,  der skal undersøges, og som vedrører:  
 fremme af bedste praksis som et middel til at begrænse anvendelsen af 
biocidholdige produkter til et minimum  
 de mest effektive tilgange til overvågning af anvendelsen af biocidholdige 
produkter  
 udviklingen og anvende lsen af principper om integreret skadedyrskontrol for 
så vidt angår anvendelsen af biocidholdige produkter  
 de risici, der er forbundet med anvendelsen af biocidholdige produkter på 
bestemte steder, såsom skoler, arbejdspladser, børnehaver osv., og hvorvidt  
der er behov for supplerende foranstaltninger til imødegåelse af disse risici  
 hvilken rolle en forbedret funktion af det udstyr, der anvendes ved brug af 
biocidholdige produkter, spiller.  
 
                                                 
3  BRP omfatter 4 hovedgrupper af biocidholdige produkter, som i gen er inddelt i 22 produkttyper, lige fra 
desinfektionsmidler til hygiejne for mennesker over balsamerings - og præserveringsvæsker og til 
konserveringsmidler til anvendelse i beholdere, insekticider, rodenticider og antifoulingmidler.  
 
3 Formålet med denne rapport er derfor at undersøge de elementer, de r er anført i artikel  18 
i BPR (afsnit 2), men også at overveje andre elementer (afsnit 3).  
 
Denne rapport er udarbejdet på grundlag af en indledende undersøgelse4, som omfattede 
en stor undersøgelse af repræsentanter for medlemsstaternes kompetente myndigheder, 
industrier og NGO'er (i det følgende benævnt "undersøgelsen").  
2. HVORDAN BIDRAGER BPR  TIL EN BÆREDYGTIG AN VENDELSE AF BIOCIDER ? 
Dette afsnit giver et overblik over undersøgelsens resultater og viser, hvordan BPR 
bidrager eller kan bidrage til en  bæredygtig anvendelse af biocider.  
2.1. Fremme af bedste praksis med henblik på reduktion af anvendelsen af 
biocidholdige produkter  
En bedste praksis er en eksemplarisk fremgangsmåde eller metode, som ofte 
omtales i retningslinjer, der har til formål at mindsk e risici og at fremme 
teknisk viden i forbindelse med anvendelsen af et produkt eller en teknik. Ud 
fra et gennemførelses - og anvendelighedsmæssigt (helst på EU -plan) 
perspektiv er inddragelse af interessenter i udviklingen af retningslinjer for 
bedste pra ksis af afgørende betydning. Retningslinjer for bedste praksis 
fokuserer på anvendelsesfasen for biocidholdige produkter og er et værktøj, 
som kan benyttes efter godkendelsesproceduren til at fremme en bæredygtig 
anvendelse af disse produkter.  
For at sikre  en harmoniseret tilgang til bæredygtig anvendelse af 
biocidholdige produkter i hele EU er en af udfordringerne at sikre 
udbredelse af bedste praksis og overholdelse af principperne om bæredygtig 
anvendelse af biocidholdige produkter.  
2.1.1.  Fremlæggelse af beds te praksis i forbindelse med godkendelse af 
produkter eller stoffer  
Af produktgodkendelser skal fremgå, hvilke betingelser og vilkår der gælder 
for tilgængeliggørelse på markedet og anvendelse af de produkter, de er 
udstedt for. De skal navnlig indeholde a nvisninger vedrørende sikker 
anvendelse og bortskaffelse af biocidholdige produkter.  
En af metoderne til at fremme udbredelsen af tilgængelige vejledninger eller 
kodekser for bedste praksis er at henvise til disse i produktgodkendelsen, 
således at der i br ugsanvisningen for produktet udtrykkeligt henvises til dem. 
F.eks. indeholder godkendelser af antikoagulansrodenticider i Tyskland en 
juridisk bindende henvisning til en kodeks for bedste praksis for 
specialuddannede og godkendte erhvervsmæssige brugeres a nvendelse af 
disse produkter, som er baseret på eksisterende branchespecifikke 
retningslinjer og EU's retlige bestemmelser5. Denne fremgangsmåde 
forudsætter imidlertid, at slutbrugeren kan læse og følge anbefalingerne 
korrekt.  
                                                 
4  "Analysis of measures geared to the sustainable use of biocidal products" , af Milieu Ltd 2015.  
5 http://www.baua.de/de/Chemikaliengesetz -Biozidverfahren/Biozide/pdf/Allgemeine -Kriterien -
Version1 -3-englisch.pdf?__blob=publicationFile&v=2  
 
4 Hvis der findes en certificer ings- eller uddannelsesordning, kan der i 
godkendelsen henvises til denne ordning. Denne fremgangsmåde anvendes 
f.eks. i Det Forenede Kongerige i forbindelse med godkendelse af 
rodenticider, hvor der er krav om, at man følger en foreslået 
brancheforvaltnin gsordning som betingelse for at få godkendt 
antikoagulansrodenticider6.  
For så vidt angår antifoulingmidler indeholder alle aktivstoffer, der til dato 
er godkendt, en bestemmelse, som pålægger personer, der tilgængeliggør 
antifoulingmidler på markedet for  ikkeerhvervsmæssige brugere, at levere 
disse produkter sammen med passende handsker.  
Dette er et eksempel på forpligtelser, der pålægges salgssteder for at sikre, at 
ikke blot informationen, men også de personlige værnemidler, når ud til 
slutbrugeren. De t viser, hvordan leverandørkæden kan pålægges krav, 
navnlig i detailleddet, med henblik på udbredelse af bedste praksis og 
fremme af bæredygtig anvendelse af biocidholdige produkter.  
Sådanne forpligtelser muliggøres, fordi anvendelsesområdet for BPR 
omfat ter tilgængeliggørelse af biocidholdige produkter (dvs. fra den første 
levering og frem til anvendelsesstedet), og fordi aktivstoffer godkendes ved 
gennemførelsesforordninger, der er generelle foranstaltninger, der giver 
mulighed for at indføre bestemmelse r, som er rettet mod leverandørkæden.  
Via godkendelsen af stoffer kan man f.eks. forbyde direkte salg til private 
eller salg via internettet af biocidholdige produkter, der indeholder 
aktivstoffer, som opfylder udelukkelseskriterierne, men som er godkendt på 
grundlag af undtagelsesbestemmelsen i artikel 5, stk. 2, i BPR. Endvidere 
kunne man for sådanne biocidholdige produkter overveje at begrænse 
distribution og salg til tilstrækkeligt kvalificerede erhvervsmæssige brugere.  
2.2. Effektive tilgange til overvågni ng af anvendelsen af biocidholdige 
produkter  
Undersøgelsen viste, at medlemsstaterne i dag indsamler meget få 
oplysninger om anvendelsen af biocidholdige produkter.  
På EU -plan er der for nuværende ikke nogen specifik ordning for 
overvågning af det årlige  salg af biocidholdige produkter.  I fremtiden vil 
registeret over biocidholdige produkter (R4BP), som har hjemme i Det 
Europæiske Kemikalieagentur, muligvis tilbyde et værktøj til indsamling af 
sådanne data7.  
Det er imidlertid vigtigt klart at definere d et krævede indhold og formålet 
med at indsamle disse oplysninger, og hvordan det kan understøtte målene 
med BPR, herunder bæredygtig anvendelse.  
                                                 
6  Second Generation Anticoagulant Rodenticide (SGAR) Stewardship Regime  
7 http://echa.europa.eu/support/dossier -submission -tools/r4bp  
 
5 2.3. Principper om integreret skadedyrskontrol og anvendelsen af 
biocidholdige produkter — bedste praksis  
Undersøgel sen viste, at der allerede er udarbejdet en lang række bedste 
praksis -dokumenter om forskellige produkttyper af brancheorganisationer 
eller medlemsstater.  
2.3.1.  Kodekser for bedste praksis  
Branchen kan udarbejde retningslinjer eller kodekser for bedste praksis med 
henblik på at fremme bæredygtig anvendelse af biocidholdige produkter på 
grundlag af principper om integreret skadedyrskontrol.  
I denne henseende er "Guideline on Best Practice in the Use of Rodenticide 
Baits as Biocides in the European Union"8, som er  udarbejdet af den 
europæiske biocidbranche, en bemærkelsesværdig udvikling. Disse 
retningslinjer beskriver, hvad man skal gøre før, under og efter anvendelse af 
rodenticider, giver praktisk vejledning, som bør følges i de mange 
forskellige situationer, hv or rodenticider anvendes, beskriver, hvordan man 
uden permanent brug af lokkemad kontrollerer, om der er gnaverangreb, og 
drøfter alternativer til rodenticider. Vejledningsdokumentet giver også råd 
om, hvor man finder information om antikoagulansresistens,  og hvordan den 
bedst håndteres.  
2.3.2.  HACCP  
Det er obligatorisk for fødevarevirksomhedsledere at anvende principperne 
om "Hazard Analysis and Critical Control Points" (HACCP)9. Ligeledes skal 
fødevarevirksomhedsledere, der foretager bestemte operationer, anvende 
procedurer baseret på HACCP -principperne10. 
Navnlig for så vidt angår desinfektionsmidler er HACCP en 
forebyggelsestilgang (herunder overvågning af mulige risici), som – hvis den 
anvendes korrekt – muliggør forsvarlige hygiejneforanstaltninger, hvil ket 
også kan bidrage til, at desinfektionsmidler anvendes i overensstemmelse 
med principperne om bæredygtig anvendelse.  
Desuden tager HACCP -systemerne og de specifikke kodekser og 
retningslinjer, der er udviklet inden for disse sektorer, ofte emner som 
desinfektion, skadedyrskontrol og uddannelse af operatører op.  
2.3.3.  Standarder og certificering  
Udarbejdelsen af standarder kombineret med en certificeringsproces kan 
også benyttes til at sikre en korrekt og bæredygtig anvendelse af 
biocidholdige produkter.  
                                                 
8  http://www.rrac.info/content/uploads/CEFIC -EBPF -RWG -Guideline -Best-Practice -for-Rodenticide -
Use-FINAL -S-.pdf  
9 Europa -Parlamentets og Rådets forordning (EF) nr. 852/2004 af 29. april 2004 om om 
fødevarehygiejne ,  EUT L 139 af 30.4.2004, s. 1 -54. 
10 Europa -Parlamentets og Rådets forordning (EF) nr. 183/2005 af 12. januar 2005 om krav til 
foderstofhygiejne , EUT L 35 af 8.2.2005, s.  1. 
 
6 Den e uropæiske standard EN 1663611, som blev vedtaget for nylig, giver et 
godt eksempel på, hvad der kan opnås.  
Overholdelsen af EN 16636 vil give leverandører af skadedyrskontrol 
mulighed for at vise, at de har den nødvendige kompetence og knowhow til 
at lever e tjenesteydelser inden for skadedyrskontrol, at de har et styresystem 
til at sikre et konstant kvalitetsniveau, og at de systematisk minimerer 
risiciene for kunderne og offentligheden og risiciene for eventuelle negative 
virkninger for miljøet og dyrevelf ærden.  
Sådanne initiativer bidrager direkte til en bæredygtig anvendelse af 
biocidholdige produkter.  
2.4. Risici på bestemte steder, såsom skoler, arbejdspladser, børnehaver osv.  
2.4.1.  Situationen på nuværende tidspunkt  
På grundlag af analysen af hovedparten af de a ktivstoffer, der til dato er 
godkendt under BPR (træbeskyttelsesmidler, insekticider, 
insektafskræknings - og tiltrækningsmidler og  antifoulingmidler), 
konkluderedes det i undersøgelsen, at der enten ikke var rapporteret om 
nogen bestemt risiko, eller at d e risikoafbødningsforanstaltninger, der var 
fastsat i produktgodkendelsens særlige betingelser, ikke i tilstrækkelig grad 
dækker risiciene i disse biocidholdige produkters brugsfase.  
Hvad angår de andre produkttyper, som markedsføres i henhold til nationa le 
bestemmelser, blev der ikke rapporteret om nogen særlig risiko.  
Det bør endvidere bemærkes, at medlemsstaterne ved artikel 17, stk. 5, i 
BPR pålægges at træffe foranstaltninger til at stille relevante oplysninger til 
rådighed for offentligheden om ford ele og risici ved biocidholdige produkter 
samt informere om mulighederne for at minimere anvendelsen af sådanne 
produkter.  I undersøgelsen anerkendes betydningen af denne information, 
især ved anvendelse i områder, hvor sårbare personer, som f.eks. børn, kan 
blive eksponeret for produkterne.  
Hvad angår risikoen for vand eller grundvand tilskyndedes medlemsstaterne 
i undersøgelsen til at benytte de oplysninger, der er tilgængelige fra andre 
tilsynsordninger, såsom tilsynet med prioriterede stoffer og 
vando mrådespecifikke forurenende stoffer under vandrammedirektivet, som 
kan give nyttig information om de særlige risici for vandmiljøet ved 
biocidholdige produkter. I denne forbindelse er der udarbejdet en 
observationslistemekanisme12 for at sikre målrettet EU -dækkende 
overvågning af stoffer, der kan give anledning til bekymring (herunder nye 
forurenende stoffer) med henblik på at støtte prioriteringsprocessen ved 
fremtidige revisioner af listen over prioriterede stoffer.  
                                                 
11  European Standard for pest management services (EN 16636)  - CEN, European Committee for 
Standardisation . 
12 Artikel 8b i direktiv 2013/39/EU om ændring af direktiv 2000/60/EF og 2008/105/EF; Kommissionens 
afgørelse (EU) 2015/495.  
 
7 Derudover tilbyder "Information Platform  for Chemical Monitoring" 
(IPCheM)13, som er udarbejdet og implementeret af Kommissionen, én 
enkelt adgangsvej til datasamlinger om overvågning af kemikalier, der 
forvaltes af og er til rådighed for Kommissionens organer, medlemsstaterne, 
internationale og nationale organisationer og forskere.  
2.4.2.  Udbredelse af information  
Som anført ovenfor er uddannelse og informationsudveksling afgørende for 
at sikre, at risikoafbødningsforanstaltninger anvendes korrekt med henblik 
på at beskytte bestemte områder.  
Skulle der derfor være behov for yderligere foranstaltninger for at sikre en 
korrekt anvendelse af risikoafbødningsforanstaltningerne, kan disse i det 
store hele indkredses til foranstaltninger med henblik på at øge udbredelsen 
af information til slutbrugerne og på a t styrke uddannelse og træning.  
Uddannelsen og informationen bør også komme ind på, hvordan man undgår 
unødig brug og anvender eventuelle ikkekemiske alternativer.  
I denne henseende har flere medlemsstater (f.eks. Belgien14 eller Danmark15) 
allerede gjort si g bemærkelsesværdige og sågar kreative bestræbelser på at 
formidle principperne om bæredygtig anvendelse af biocidholdige produkter 
til offentligheden i almindelighed.  
2.5. Hvilken rolle spiller en forbedret funktion af det udstyr, der anvendes 
ved brug af bioc idholdige produkter?  
Det bør bemærkes, at mange biocidholdige produkter – navnlig dem, der er 
beregnet til offentligheden i almindelighed – anvendes uden udstyr, eller det 
benyttede udstyr er fortrinsvis ting som handsker og andre personlige 
værnemidler, s om allerede er reguleret ved direktiv 89/686/EØF16. 
Når der benyttes særligt udstyr, sker det derfor fortrinsvis i industri - eller 
servicesektoren, hvor meget udstyr allerede er udformet med henblik på at 
minimere eksponering (f.eks. automatiserede systemer  til træbehandling) og 
undgå overdosering (f.eks. kalibreret dosering af konserveringsmidler til 
brug i beholdere og kalibrering af sprøjteudstyr til antifoulingmaling) og 
anses for at være egnet til formålet.  
Desuden kan man, såfremt der ønskes særlige re striktioner eller krav, sikre 
disse fra sag til sag ved at medtage særlige betingelser i godkendelsen af 
stoffer eller produkter.  
Endelig er der, hvis anvendelsen af passende doseringsudstyr er en vigtig 
faktor i anvendelsen af visse biocidholdige produkt er, andre faktorer, der 
også skal overvejes for at minimere eksponeringen, som f.eks. udvælgelsen 
af det rigtige produkt, vurdering af vejrforholdene, graden af 
                                                 
13 https://ipchem.jrc.ec.europa.eu/R DSIdiscovery/ipchem/index.html   
14  http://www.belgium.be/fr/publications/publ_ongewenste -gasten -in-huis-of-tuin.jsp  
15  http://www.hverdagsgifte.dk/  
16  Rådets direktiv 89/686/EØF af 21. december 1989 om indbyrdes tilnærmelse af medlemsstaterne s 
lovgivninger om personlige værnemidler , EFT L 399 af 30. december 1989.  
 
8 skadedyrsangreb osv. Dette viser igen relevansen af, at brugerne har adgang 
til ordentlig brugs vejledning, som er tilpasset hver enkelt produkttype.  
3. VÆRKTØJER , DER KAN STIMULERE IN NOVATION OG FREMME B ÆREDYGTIG 
ANVENDELSE  
Andre værktøjer eller foranstaltninger, der kan bruges til at stimulere innovation og 
udvikle nye produkter med en bedre profil, har været oppe til overvejelse.  
3.1. Udelukkelse, substitution og sammenlignende vurdering  
BPR tilvejebringer med udelukkelses - og substitutionskriterierne for 
aktivstoffer og med den sammenlignende vurdering, der er beregnet til 
biocidholdige produkter, som in deholder aktivstoffer, der kandiderer til 
substitution, nogle meget stærke mekanismer til at udfase anvendelsen af 
problematiske og særligt problematiske stoffer. Dette skaber desuden 
incitamenter til at udvikle bedre alternativer.  
Disse mekanismer har end nu ikke nået deres fulde potentiale, da mange 
aktivstoffer stadig er under evaluering, og mange biocidholdige produkter 
stadig mangler at blive godkendt. Men de forventes at yde et væsentligt 
bidrag til en bæredygtig anvendelse af biocidholdige produkter.  
3.2. Mærkningsordninger  
I undersøgelsen kiggede man på metoder til nemt og synligt at kunne 
identificere biocidholdige produkter, som ville have en mindre indvirkning 
på menneskers sundhed, dyrs sundhed og miljøet, med henblik på at hjælpe 
slutbrugerne til at k unne træffe informerede valg, men også på at give disse 
produkter en fordel i forhold til deres konkurrenter, således at der skabes et 
klart incitament for branchen til at udvikle bedre produkter.  
I undersøgelsen analyserede man navnlig, om eksisterende 
miljømærkeordninger (såsom EU -miljømærket, den blå engel eller det 
nordiske svanemærke) kunne anvendes til dette formål, og om 
brancheforeninger eller individuelle virksomheder havde udviklet (frivillige) 
ordninger, der kunne bruges som inspirationskilde.  
3.2.1.  Forordningen om EU -miljømærket  
Formålet med Europa -Parlamentets og Rådets forordning (EF) nr. 66/201017 
om EU -miljømærket (i det følgende benævnt "miljømærkeforordningen") er 
at tilvejebringe en frivillig EU -mærkningsordning for at hjælpe forbrugerne 
med at  finde frem til produkter og tjenesteydelser, som i løbet af hele deres 
livscyklus har en mindre miljøindvirkning, lige fra udvindelsen af råstoffer 
til produktion, anvendelse og bortskaffelse.  
Undersøgelsen viste imidlertid, at biocidholdige produkter ik ke anses for at 
være egnede eller berettigede til at indgå i ordningen på grund af deres 
iboende egenskaber og selve deres formål, som er at bekæmpe uønskede 
organismer.  
                                                 
17  Europa -Parlamentets og Rådets forordning (EF) nr. 66/2010 af 25. november 2009 om EU -
miljømæ rket, EUT L 27 af 30.1.2010, s. 1.  
 
9 Den brede vifte af biocidholdige produkter og de mange sektorer, i hvilke de 
anvendes,  blev også påpeget som problematisk, idet kriterierne for EU -
miljømærket er udviklet på et produktspecifikt grundlag.  
Endelig fremmer EU -miljømærket eksisterende alternativer til biocidholdige 
produkter, såsom biocidfrie materialer, som et alternativ til konventionelt 
imprægnerede materialer.  
3.2.2.  Brancheinitiativer  
Der er taget nogle få initiativer af branchen eller af brancheorganisationer 
for at fremme bæredygtige praksisser eller for at fremhæve deres produkters 
"grønne" kvalifikationer.  
Selv om de begræns er sig til individuelle virksomhedsinitiativer, ofte som 
led i deres produktforvaltning eller deres markedsføringsstrategi, viser disse 
initiativer, at virksomheder kan træffe foranstaltninger for at mindske 
biocidholdige produkters indvirkning på miljøet.   
Derudover tilvejebringer de brugbare elementer, der kan anvendes mere 
bredt til at stimulere innovation eller udviklingen af nye produkter med en 
bedre profil for så vidt angår menneskers sundhed, dyrs sundhed og miljøet 
samt mere generelt bidrage til en  bæredygtig anvendelse af biocidholdige 
produkter.  
3.3. De bedste tilgængelige teknikker i henhold til direktiv 2010/75/EU om 
industrielle emissioner18  
På EU -plan kan udarbejdelsen og gennemgangen af referencedokumenter 
om bedste tilgængelige teknik (BREF -dokumenter)19,20 inden for rammerne 
af direktiv 2010/75/EU om industrielle emissioner give mulighed for at 
indkredse og fremme bedste praksis for bæredygtig anvendelse af 
biocidholdige produkter i forbindelse med industriproduktion.  
Gennem disse BREF -dokumenter tilskyndes til anvendelse af mindre farlige 
stoffer, og nogle af dem kommer direkte eller indirekte ind på anvendelsen 
af biocidholdige produkter i bestemte industrisektorer.  
                                                 
18  Europa -Parlamentets og Rådets direktiv 2010/75/EU af 24. november 2010 om industrielle emissioner 
(integreret forebyggelse og bekæmpelse af forurening) (omarbejdning), EUT L 334 af 17.12.2010.  
19  Artikel 13, stk. 1, i direktivet om industrielle emissioner (2010/75/EU)  
20  http://eippcb.jrc.ec.europa.eu/reference/  
 
10 
 4. KONKLUSIONER  
Som anført i indledningen har BPR kun fundet fuld anvendelse siden den 1. 
september 2013. Dette betyder, at der til dato kun er høstet begrænsede erfaringer 
med den gældende lovgivning.  
Desuden udgør godkendelsen af stoffer og produkter og sa mmenlignende 
vurderinger af biocidholdige produkter, som indeholder aktivstoffer, der 
kandiderer til substitution, med henblik på udfasning af anvendelsen heraf 
allerede vigtige bidrag til målet om at fremme en bæredygtig anvendelse af 
biocidholdige produk ter. 
Derfor er færdiggørelsen af den igangværende vurdering af alle de aktivstoffer, 
der allerede var på markedet, da BPD trådte i kraft, og godkendelsen af 
biocidholdige produkter, som indeholder disse aktivstoffer, den første og vigtigste 
prioritet med h enblik på at fremme en bæredygtig anvendelse af biocidholdige 
produkter.  
Medlemsstaterne såvel som branchen er således nødt til at koncentrere deres 
indsats og ressourcer om godkendelse af stoffer og produkter.  
Derudover er medlemsstaterne nødt til at inv estere yderligere ressourcer i 
håndhævelsesaktiviteter for at sikre, at ingen produkter markedsføres ulovligt, og 
at alle biocidholdige produkter er korrekt mærket.  
Hvad angår mulige yderligere foranstaltninger for at mindske risiciene for 
menneskers sundh ed, dyrs sundhed og miljøet ved biocidholdige produkter 
konkluderedes det i undersøgelsen, at risiciene allerede håndteres på passende vis 
ved hjælp af de foranstaltninger, der er indført med betingelserne for godkendelse 
af aktivstoffer eller biocidholdig e produkter.  
Hvad angår erhvervsmæssige brugere konkluderedes det mere specifikt, at de 
kontrolforanstaltninger, der er indført i henhold til EU -lovgivningen om 
arbejdstageres sikkerhed og sundhed under arbejdet og lovgivningen om kemiske 
stoffer i kombina tion med de risikoafbødningsforanstaltninger, der er fastlagt i 
den fase, hvor det biocidholdige produkt godkendes, var tilstrækkelige – såfremt 
de blev overholdt – til at imødegå risikoen ved eksponering.  
Desuden synes det på grund af den meget forskellig artede karakter af 
biocidholdige produkter og mangfoldigheden af anvendelsesmuligheder ikke 
hensigtsmæssigt blot at udvide anvendelsesområdet for rammedirektivet om 
bæredygtig anvendelse af pesticider til biocidholdige produkter. I stedet kan 
hovedmålene i  ovennævnte direktiv i forbindelse med biocidholdige produkter 
opfyldes ved hjælp af andre midler og mere målrettede foranstaltninger. Af 
samme årsager synes det heller ikke hensigtsmæssigt at udvide 
anvendelsesområdet for maskindirektivet til biocidholdig e produkter.  
For så vidt angår midlerne og de målrettede foranstaltninger kræver en korrekt, 
sikker og bæredygtig anvendelse af biocidholdige produkter tilgængelighed og 
effektiv udbredelse af passende vejledning eller information, hvad enten 
produkterne a nvendes i en professionel sammenhæng eller ej.  
 
11 Til anvendelse i industrien, hvor der udarbejdes BREF -dokumenter, bør der, hvor 
det er relevant, indarbejdes bedste praksis -retningslinjer for anvendelsen af 
biocidholdige produkter.  
Til professionel brug går  udarbejdelsen af vejledninger, levering af uddannelse og 
certificering af brugerne i anvendelsen af bedste praksis hånd i hånd.  
Til ikkeprofessionel brug bør der lægges vægt på bestemmelserne i godkendelsen 
og mærkningen af produktet. Tekniske løsninger, såsom RFID -mærker eller QR -
koder, der indeholder et link til webstedet for indehaveren af godkendelsen, kan 
være nyttige, idet de giver brugerne mulighed for at slå de specifikke 
produktegenskaber op og følge instrukserne.  
Sluttelig agter Kommissionen at iværksætte følgende foranstaltninger og anmoder 
medlemsstaterne om at gøre det samme:  
 fokusere på og styrke indsatsen i forbindelse med programmet for vurdering 
af eksisterende aktivstoffer for at sikre, at det afsluttes senest ved udgangen 
af 2024  
 tilsikr e, at produktgodkendelserne udstedes, ændres eller annulleres inden for 
tre år, efter at aktivstoffer er blevet godkendt  
 investere yderligere ressourcer i håndhævelsesaktiviteter  
 drage nytte af de lovgivningsværktøjer, der er til rådighed, navnlig ved nøje 
at følge udarbejdelsen af BREF -dokumenter, som kan være relevante for 
biocidholdige produkter, der anvendes i industrielle processer  
 tilskynde til kommunikations - og bevidstgørelseskampagner med henblik på 
at informere slutbrugerne gennem websteder, brochurer eller videofilm i 
butikkerne, QR -koder på biocidholdige produkter osv.  
 tilskynde til udarbejdelse og indførelse af standarder (f.eks. under CEN), der 
kan bidrage til en bæredygtig anvendelse af biocidholdige produkter  
 hilse forskningsinitiativer vedrørende bæredygtig anvendelse af 
biocidholdige produkter og alternativer hertil velkommen.